b'\n_START_ARTICLE_\nIvica Pepelko\n_START_SECTION_\n\xc5\xbdivotopis\n_START_PARAGRAPH_\nRo\xc4\x91en je u Slavoniji, a mladost je proveo u Hrvatskom zagorju. Poslije je nastavio \xc5\xbeivjeti u Vara\xc5\xbedinu. Po zanimanju je ekonomist, a bavio se sli\xc4\x8dnim zanimanjima. Kasnije je radio kao dopisnik Vjesnika i urednik lokalnog lista "Na\xc5\xa1a komuna". Kao samouk glazbenik je ostvario karijeru posvetiv\xc5\xa1i se ponajvi\xc5\xa1e narodnoj kajkavskoj glazbi. Godine 1969. je osnovao prvi ansambl "Lepi de\xc4\x8dki". Paralelno sa pisanjem tekstova i skladanjem, osniva glazbeni festival "Zagorske krijesnice". Umjetni\xc4\x8dki ravnatelj tog festivala je bio pet godina.'